L 52/6
HR
Službeni list Europske unije
20.2.2023.
(r) „kopitar” znači životinja koja pripada vrstama kopitara iz roda Equus (koji obuhvaća konje, magarce i zebre) te potomstvo dobiveno križanjem tih vrsta; (s) „jednodnevni pilići” znači sva perad starosti do 72 sata. 2.
Osim definicija iz stavka 1. primjenjuju se definicije „veterinarsko-medicinskog proizvoda”, „imunološkog veteri­ narsko-medicinskog proizvoda” i „antimikrobika” iz članka 4. točke 1., 5. i 12.
Uredbe (EU) 2019/6. Članak 3.
Zabrane i ograničenja upotrebe cjepiva kod životinja za sprečavanje i kontrolu bolesti kategorije A i određenih bolesti kategorije B 1.
Države članice mogu odobriti upotrebu cjepiva kod životinja za sprečavanje i kontrolu bolesti kategorije A, osim za bolesti navedene u dijelu 1.
Priloga I., samo pod nadzorom nadležnog tijela te ako se koriste: (a) u okviru službenih mjera koje je donijelo nadležno tijelo radi sprečavanja i kontrole tih bolesti; (b) pod uvjetima utvrđenima u ovoj Uredbi. 2.
Uvjeti za upotrebu cjepiva protiv bolesti kategorije A, utvrđeni u prvom podstavku, ne primjenjuju se na određene upotrebe cjepiva protiv infekcije virusom newcastleske bolesti, posebice na rutinsku upotrebu iz predostrožnosti ili upotrebu u okviru trgovine, koje države članice mogu odobriti izvan službenih mjera za sprečavanje i kontrolu bolesti iz stavka 1. u druge svrhe osim kao odgovor na izbijanje. 3.
Države članice mogu odobriti upotrebu cjepiva kod životinja za sprečavanje i kontrolu bolesti kategorije B, osim za bolesti navedene u dijelu 2.
Priloga I., za vrste s popisa za koje su odgovarajuće bolesti klasificirane kao bolesti kategorije B. Članak 4.
Zabrane i ograničenja upotrebe određenih veterinarsko-medicinskih proizvoda, osim cjepiva, kod životinja za sprečavanje i kontrolu bolesti kategorije A i kategorije B Države članice zabranjuju upotrebu sljedećih veterinarsko-medicinskih proizvoda kod životinja za sprečavanje i kontrolu bolesti kategorije A i kategorije B, osim ako se upotrebljavaju za sprečavanje i kontrolu bolesti navedenih na popisu u dijelu 3.
Priloga I. i ako je njihova upotreba u skladu s uvjetima utvrđenima u tom prilogu: (a) imunoloških veterinarsko-medicinskih proizvoda za dijagnosticiranje imunosnog stanja životinja; (b) hiperimunog seruma; (c) inaktiviranih imunoloških veterinarsko-medicinskih proizvoda, kako je utvrđeno u članku 2. stavku 3.
Uredbe (EU) 2019/6; (d) antimikrobika.
DIO II.
PRAVILA O UPOTREBI CJEPIVA ZA SPREČAVANJE I KONTROLU BOLESTI KATEGORIJE A KOD ŽIVOTINJA POGLAVLJE 1.
Preduvjeti Članak 5.
Preduvjeti za upotrebu cjepiva za sprečavanje i kontrolu bolesti kategorije A kod kopnenih i akvatičnih životinja 1.
Nadležno tijelo može donijeti odluku o upotrebi cjepiva kod životinja za sprečavanje i kontrolu bolesti kategorije A, u skladu s člankom 3. stavkom 1. pod sljedećim uvjetima: (a) provelo je procjenu kojom se potkrepljuje ta odluka uzimajući u obzir barem kriterije utvrđene u dijelu 1.
Priloga II., uz kriterije utvrđene u članku 46. stavku 2.
Uredbe (EU) 2016/429;